Мы махуэхэм
Мэкъуауэгъуэм и 22, махуэку
Хэкур яхъумэурэ хэкIуэдахэм я фэеплъ махуэщ. 1941 гъэм Хэку зауэшхуэр къэхъеящ.
1889 гъэм Европэм щыяпэу Германием къыщащтащ жьы хъуахэм пенсэ яхуэгъэувыным теухуа унафэ.
1944 гъэм КъБАССР-м и Министрхэм я Советым деж Архив управленэ къыщызэрагъэпэщащ.
1945 гъэм Берлин кърахыжри Москва къахьы-жащ ТекIуэныгъэм и Бэракъыр.
1967 гъэм Налшык дэт ПТУ №7-м и цIыхубз спортсменкэ 15 ди щыхьэрым щежьэри, лъакъуэрыгъажэкIэ Ленинград кIуэну гъуэгу техьащ.
1973 гъэм Лъэпкъ Зэкъуэтхэм я Зэгухьэныгъэм хагъэхьащ ГДР-мрэ ФРГ-мрэ.
1978 гъэм Плутон и спутникыр — Харон — къагъуэтащ.
1994 гъэм Бельгием и къалащхьэ Брюссель Iэ щытрадзащ «Мамырыгъэм папщIэ зэкъуэувэн» программэм, Урысеймрэ НАТО-мрэ зэрызэдэлэжьэну щIыкIэр щыубзыхуа зэгурыIуэныгъэм.
2009 гъэм Ингушым и Президент Евкуров Юнус-бек яукIыну хэтащ. Ар уIэгъэ хьэлъэ дыдэ ящIауэ щытащ.
Композитор, музыковед Авраамов Арсений къызэралъхурэ илъэси 127-рэ ирокъу.
КъБКъУ-м и профессор КъуэщIысокъуэ Александр и ныбжьыр илъэс 76-рэ ирокъу.
ГуащIэдэкI ЩIыхь орденым и дамыгъэ псори зыхуагъэфэща, КъШР-м щыщ кIэртIофгъэкI Шэрджэс Марьят и ныбжьыр илъэс 73-рэ ирокъу.
Физико-математикэ щIэныгъэхэм я доктор, КъБКъУ-м и профессор ХьэпащIэ Юрий и ныбжьыр илъэс 69-рэ ирокъу.
УФ-м щIыхь зиIэ и артисткэ Варлей Наталье и ныбжьыр илъэс 70 ирокъу.
США-м щыщ актрисэ цIэрыIуэ, «Оскар» саугъэту щы зрата Стрип Мерил и ныбжьыр илъэс 68-рэ ирокъу.
УФ-м и цIыхубэ артисткэ Крючковэ Светланэ и ныбжьыр илъэс 67-рэ ирокъу.
Искусствоведением и доктор, профессор, УФ-мрэ КъБР-мрэ щIэныгъэмкIэ щIыхь зиIэ я лэжьакIуэ, Кавказ Ищхъэрэм ГъуазджэхэмкIэ и къэрал институтым и ректор Рахаев Анатолий и ныбжьыр илъэс 64-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 21 — 23-рэ, жэщым градус 14 — 16 щыхъунущ.
Мэкъуауэгъуэм и 23, мэрем
Дунейпсо Олимп махуэщ. 1894 гъэм Париж щекIуэкIа конгрессым, Пьер де Кубертен и жэрдэмкIэ, унафэ къыщащтащ Дунейпсо Олимп комитет къызэгъэпэщыным теухуауэ, илъэсиплI къэс зэ Олимп джэгухэр ирагъэкIуэкIынуи траухуэжащ.
ООН-м къэрал къулыкъу щыщIэным и дунейпсо махуэщ
Фызабэхэм я дунейпсо махуэщ
Къэзахъстаным и полицэм и махуэщ
Молдавием и къэрал щхьэхуитыныгъэм и махуэщ. 1990 гъэм Молдавие ССР-м и Совет Нэхъыщхьэм къищтащ республикэм и суверенитетым теухуа декларацэр.
Эстонием щагъэлъапIэ я ТекIуэныгъэм и махуэр. 1919 гъэм мэкъуауэгъуэм и 23-м эстон армэм Вынну къалэм деж щызэтрикъутащ Латвием и къалащхьэ Ригэ зыубыдауэ Эстонием къебгъэрыкIуэ нэмыцэдзэр.
1860 гъэм США-м и щэхурылажьэ IуэхущIапIэр къызэрагъэпэщащ.
1868 гъэм зэрытхэ машинкэр къагупсысащ.
1930 гъэм Москва къыщызэрагъэпэщащ Урысейм щIэныгъэхэмкIэ и академием экономикэмкIэ и институтыр.
1934 гъэм Кремлым щагъэлъэпIащ ЛIыхъужьхэр. Лениным и орденымрэ «Совет Союзым и ЛIыхъужь» цIэ лъапIэр къэралым щыяпэу зэрыфIа-щым теухуа тхылъымрэ иратыжащ кхъухьлъатэзехуэ Ляпидевский Василий. Апхуэдэуи ЛIыхъужь цIэр зыфIащахэу Молоков Василий, Каманин Николай, Леваневский Сигизмунд, Водопьянов Михаил сымэ, нэгъуэщIхэри ягъэлъэпIат а махуэм.
1941 гъэм Къэсейхьэблэ щыщ ТхьэмытлIокъуэ Хьэсэн КъухьэпIэ Украинэм и къэрал гъунапкъэр ихъумэу, зауэм и етIуанэ махуэм лIыгъэ хэлъу и гъащIэр итащ: гранатэхэр щIэпхауэ фашист танкым зыщIидзэри, ар икъутащ, езыри хэкIуэдащ.
1944 гъэм советыдзэхэм щIадзащ Белоруссием и щIыналъэр фашистхэм къанэ щымыIэу къаIэщIэгъэкIыжыным теухуа, «Багратион» зыфIаща ебгъэрыкIуэныгъэм.
2016 гъэм Инджылызым референдум щекIуэкIащ икIи абы кърикIуахэм япкъ иткIэ унафэ къащтащ къэралыр Европэ Зэгухьэныгъэм къызэрыхэкIыжым теухуауэ.
Урыс усакIуэ, зэдзэкIакIуэ, литературовед, Нобель и саугъэтыр хуэфащэу ягъэлъэгъуахэм ящыщ Ахматовэ (Горенкэ) Аннэ къызэралъхурэ илъэси 128-рэ ирокъу.
Парт, къэрал лэжьакIуэ, хьэрычэтыщIэ, псапащIэ, КъШР-м гипс къыщыщIагъэкIыу щыIэ заводым и унафэщI Аргун Олег и ныбжьыр илъэс 67-рэ ирокъу.
КъБР-м щIыхь зиIэ и артист, КъБР-м и Къэрал саугъэтым и лауреат КIэмыргуей Валентин и ныбжьыр илъэс 65-рэ ирокъу.
«ВиД» телекомпанием и президент, «Взгляд» нэтыным и къызэгъэпэщакIуэхэм яхэта Любимов Александр и ныбжьыр илъэс 55-рэ ирокъу.
Урысей уэрэджыIакIуэ, УФ-м щIыхь зиIэ и артист, Шэшэн Республикэм и цIыхубэ артист Меладзе Валерий и ныбжьыр илъэс 52-рэ ирокъу.
Франджы футболист цIэрыIуэ, Мадрид и «Реал» клубым и тренер нэхъыщхьэ Зидан Зинедин и ныбжьыр илъэс 45-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 19 — 21-рэ, жэщым градус 14 — 15 щыхъунущ.
